Partitoppen i SF er kommet i særdeles dårligt lys hos baglandet på grund at den netop indgåede skattereform. Mandag aften kommer SF's skatteminister Thor Möger Pedersen til Aalborg for at forsvare skattereformen, som regeringen har indgået, overfor SF. Så vidt TV2/Nord er orienteret, skal mødet holdes i SF's lokaler i Løkkegade i Aalborg. Der har imidlertid været nogle utilfredse personer forbi lokalerne og sendt et budskab partitoppen. På et stort stykke papir, der er klistret på partilokalets rude, er der skrevet "Klasseforræderi", formentlig som en kommentar til skattereformen.
SF-toppen er i kraftig modvind i disse dage. Ved partiets lokaler i Aalborg har kritikere sendt ledelsen en hilsen.